Byrettens dom stadfæstet med de ændringer, at straffen forhøjes til fængsel i 7 år
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Brandstiftelse og sprængning;
Liv og legeme;

V.L. S-2474-17

Vestre Landsret har den 26. april 2018 afsagt dom i en sag mod en tiltalt, der var brandmand på deltid, og som var tiltalt for 27 forhold
af brandstiftelse i By og omegn. Forholdene vedrørte bl.a. ildspåsættelse på ejendomme, halmballer, skure og containere. I et
tilfælde var der rejst tiltale for kvalificeret brandstiftelse på en ejendom, idet ejendommens 87-årige beboer blev udsat for overhængende
fare, og i et tilfælde var der rejst tiltale  for ildspåsættelse under særligt skærpende omstændigheder på et skur, idet der ved branden op-
stod fare for beboerne på den ejendom, der var sammenbygget med skuret. Anklagemyndigheden påstod desuden, at forholdene saml et
set skulle henføres under straffel ovens § 181, stk. 3, om særligt skærpende omstændigheder på grund af forholdenes antal og de værdier,
der gik tabt ved brandene. 

På baggrund af forklaringerne i sagen, videoklip fra overvågningskameraer, brandundersøgelser, tele- og masteoplysninger vedrørende
tiltaltes mobiltelefon og en række andre oplysninger fandt landsretten det bevist, at tiltalte var skyldig i 19 af de 27 for hold, herunder de
to forhold af kvalificeret brandstiftelse og ildspåsættelse under særligt skærpende omstændigheder. Forholdene blev begået i perioden
fra den 7. oktober til den 21. november 2016. Landsretten fandt endvidere, at forholdene samlet set skulle henføres under straffelovens §
181, stk. 3, om særligt skærpende omstændigheder.

Landsretten fastsatte straffen til fængsel i 7 år. Landsretten bestemte endvidere, at tiltalte skulle frakendes retten til at  virke som brand-
mand indtil videre. Tiltalte blev også dømt til at betale erstatning i en række forhold. 

Landsrettens resultat er en ændring af byrettens dom, hvor tiltalte blev idømt 5 års fængsel, og hvor tiltalte bl.a. blev fri fundet for forhol-
det vedrørende kvalificeret brandstiftelse.